**PRIJEDLOG**

Temeljem članka 54. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 27. stavka 3. Zakona o komunalnom gospodarstvu („Narodne novine“ broj 68/18, 110/18, 32/20) i članka 31. Statuta Općine Martijanec (Službeni vjesnik Varaždinske županije broj 10/13, 24/13, 18/18, 9/20, 14/21 i 14/23), **Općinsko vijeće Općine Martijanec, na svojoj 15. sjednici održanoj 29. ožujka 2023. godine, donijelo je**

**ODLUKU**

**o zajedničkom obavljanju poslova**

**komunalnog redarstva s Općinom Jalžabet**

**I.**

Općinsko vijeće Općine Martijanec suglasno je da se poslovi komunalnog redarstva obavljaju zajedno s Općinom Jalžabet.

Zajedničko obavljanje poslova komunalnog redarstva iz stavka 1. ove Odluke podrazumijeva provođenje važećih odluka o komunalnom redu usvojenih od jedinica lokalnih samouprava iz ove Odluke, kao i obavljanje svih ostalih poslova koje su sukladno pozitivnim propisima Republike Hrvatske stavljeni u nadležnost komunalnih redara.

**II.**

Zajedničko obavljanje poslova komunalnog redarstva povjerava se komunalnom redaru zaposlenom u Općini Jalžabet.

**III.**

Ovlašćuje se općinski načelnik Općine Martijanec da s Općinom Jalžabet sklopi Sporazum o zajedničkom obavljanju poslova komunalnog redarstva u kojem će biti definirana sva ključna pitanja odnosno međusobni odnosi vezano za zajedničkog službenika.

**IV.**

Ova Odluka stupa na snagu osmog dana od dana objave u „Službenom vjesniku Općine Martijanec“.

**Predsjednik Općinskog vijeća**

**Stjepan Golubić, ing.**

KLASA: 363-05/23-01/2

URBROJ: 2186-19-01-23-1

Martijanec, 29. ožujak 2023.

**OBRAZLOŽENJE**

**uz prijedlog Odluke o zajedničkom obavljanju poslova**

 **komunalnog redarstva s Općinom Jalžabet**

**I PRAVNI TEMELJ ZA DONOŠENJE ODLUKE**

Pravni temelj za donošenje ove Odluke je članak 54. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članak 27. stavak 3. Zakona o komunalnom gospodarstvu („Narodne novine“ broj 68/18, 110/18, 32/20) i članak 31. Statuta Općine Martijanec („Službeni vjesnik Varaždinske županije“ 10/13, 24/13, 18/18, 9/20, 14/21 i 14/23).

**II OCJENA STANJA I TEMELJNA PITANJA KOJA SE TREBAJU UREDITI**

Sukladno članku 54. Zakona o lokalnoj i područnoj (regionalnoj) samoupravi dvije ili više jedinica lokalne samouprave mogu obavljanje pojedinih poslova iz svoga samoupravnog djelokruga, organizirati zajednički osobito u svrhu pripreme projekata za povlačenje novčanih sredstava iz fondova Europske unije. Međusobni odnosi jedinica lokalne samouprave u zajedničkom organiziranju obavljanja poslova iz samoupravnog djelokruga uređuju se posebnim sporazumom u skladu sa zakonom i njihovim statutima i općim aktima.

Sukladno članku 27. Zakona o komunalnom gospodarstvu obavljanje komunalne djelatnosti organizira se i obavlja na području jedinice lokalne samouprave na način uređen ovim Zakonom i posebnim zakonom. Više jedinica lokalne samouprave na području iste ili različitih županija može obavljanje komunalne djelatnosti organizirati zajednički. Odluku o zajedničkom obavljanju komunalne djelatnosti donose predstavnička tijela jedinica lokalne samouprave. Jedinice lokalne samouprave međusobna prava i obveze u slučaju zajedničkog obavljanja komunalne djelatnosti uređuju pisanim ugovorom.

Namjera je da Općina Martijanec ima komunalnog redara na terenu koji će moći reagirati u pravom trenutku i na taj način doprinijeti smanjenu neuređenih nekretnina i smanjenju nelegalnog odlaganja otpada na području općine Martijanec, kao i postupati u skladu sa svim odlukama o komunalnom redu te obavljati poslove koji su sukladno pozitivnim propisima Republike Hrvatske stavljeni u nadležnost komunalnih redara.

Ujedno, sklapanjem Sporazuma o zajedničkom obavljanju poslova komunalnog redarstva s Općinom Jalžabet ostvarujemo uvjete za prijavu na Javni poziv za dodjelu pomoći na ime poticaja za dobrovoljno funkcionalno spajanje jedinica lokalne samouprave, koji je objavilo Ministarstvo financija.

**III SREDSTAVA POTREBNA ZA PROVOĐENJE ODLUKE, TE NAČIN KAKO ĆE SE ISTA OSIGURATI**

Za provedbu ove Odluke sredstva su osigurana u Proračunu općine Martijanec.